| "Days"The Kinks |
| --- |
| Singlen "Days" kansikuva |
| Singlen tiedot |
|  Albumilta | *The Kinks Are the Village Green Preservation Society* |
|  B-puoli | "She’s Got Everything" |
|  Äänitetty  | 3. ja 27. toukokuuta 1968, Pye Studios, Lontoo |
|  Julkaistu | Yhdistynyt kuningaskunta 28. kesäkuuta 1968  Yhdysvallat 24. heinäkuuta 1968 |
|  Formaatti | 7"-single |
|  Tekijä(t) | Ray Davies |
|  Tuottaja(t) | Ray Davies |
|  Tyylilaji | pop rock, folk |
|  Kesto | 02.52 |
|  Levy-yhtiö | Yhdistynyt kuningaskunta Pye Records  Yhdysvallat Reprise Records |
| Listasijoitukset |
|  Iso-Britannia – 12. (Record Retailer) |
| The Kinksin muut singlet |
| "Wonderboy"1968 | "Days"1968 | "Plastic Man" (UK) 1969

---

"Starstruck"(USA) 1969 |

**Days** on Ray Daviesin kirjoittama ja The Kinks -yhtyeen esittämä kappale, joka julkaistiin *The Kinks Are the Village Green Preservation Society* -albumin Manner-Euroopan-painoksella 1968. Se ilmestyi myös singlenä, jolloin se nousi yhtyeen kotimaassa Britanniassa sijalle kaksitoista. Yhdysvalloissa se ei saavuttanut listasijoitusta.

Laulun synty
------------

"Daysista" on muodostunut yksi The Kinksin ikimuistoisimmista singleistä. Kappaleen kirjoittaja, laulaja-kitaristi Ray Davies pyrki sisällyttämään kappaleen tunnelman heti sen ensimmäiseen lauseeseen; "Thank you for the days" (suom. *Kiitos päiville.*) Daviesin mukaan nuoruudessa on hienoa se, että ihmisellä on silloin sisäänrakennettu kyky ilmaista itseään luonnollisesti vain muutamalla sanalla. Kappaletta on pidetty esimerkkinä Daviesin kyvystä tehdä kaupallinen laulu, joka ei kuitenkaan edusta aikansa valtavirtamusiikkia. Laulun sanoitus käsittelee nuoruuden rakkautta nostalgiseen, mutta katkeransuolaiseen sävyyn.

"Days" äänitettiin Pye Studiosin kakkosstudiossa 3. ja 27. toukokuuta 1968. Ray Daviesin vaatimuksesta sessiomuusikko Nicky Hopkins imitoi mellotronillaan jousisoittimia, jotka eivät olisi kuitenkaan liikaa esillä.

Julkaisu ja vastaanotto
-----------------------

"Daysin" julkaisi Britanniassa Pye Records 28. kesäkuuta 1968 B-puolenaan jo vuonna 1966 äänitetty "She’s Got Everything". Record Retailer -listalle "Days" nousi 20. heinäkuuta ja parhaimman sijoituksensa, kahdestoista, se saavutti 17. elokuuta. Kaikkiaan single pysyi listalla kymmenen viikkoa. Kappale ylsi top 10:n tuntumaan myös Melody Makerin ja New Musical Expressin listoilla. Yhdysvalloissa single ilmestyi 24. heinäkuuta Reprise Recordsin julkaisemana. Yhdysvalloissa single ei saavuttanut listasijoitusta. Sen sijaan Alankomaissa (6.), Uudessa-Seelannissa (11.), Irlannissa (16.), Belgiassa (17.) ja Länsi-Saksassa (28.) se ylsi listalle.

> »Se ("Days") ei ollut kovin suuri hitti, mutta siitä on sittemmin muodostunut yksi kestävimmistä kappaleista, jonka olen kirjoittanut. Aina ei voi katsoa pelkkiä listoja.»   
> (Ray Davies, The Kinksin laulaja-kitaristi sekä kappaleen kirjoittaja.)
> 
> 

Kappaleen stereoversio julkaistiin vuoden 1968 syksyllä *The Kinks Are the Village Green Preservation Society* -albumin Manner-Euroopan- sekä Uuden-Seelannin-painoksella, joka erosi sisällöltään Britannian- ja Yhdysvaltain-painoksista. Se oli levyn kuudes raita päättäen A-puolen.

### Kappaleet singlellä

**A-puoli**

1. Days – 2.52 (säv. R. Davies)

**B-puoli**

1. 
2. She’s Got Everything – 3.08 (säv. R. Davies)

* 

### Listasijoitukset

| Valtio | Lista | Korkein sijoitus | Listaviikot | Nousu listalle | Lähde |
| --- | --- | --- | --- | --- | --- |
|  Alankomaat |  | 6. | 6 | 27.7.1968 |  |
|  Yhdistynyt kuningaskunta | Melody Maker | 10. |  | 1968 |  |
|  Uusi-Seelanti | New Zealand Top 20 | 11. | 5 | 20.9.1968 |  |
|  Yhdistynyt kuningaskunta | Record Retailer | 12. | 10 | 20.7.1968 |  |
|  Yhdistynyt kuningaskunta | NME | 14. |  | 1968 |  |
|  Irlanti |  | 16. | 4 | 31.8.1968 |  |
|  Belgia |  | 17. |  | elokuu 1968 |  |
|  Länsi-Saksa |  | 28. |  | viikko 31/1968 |  |

Muut versiot
------------

Tunnetuin kappaleesta tehty cover-versio on Kirsty MacCollin levytys, joka ylsi vuonna 1989 Britanniassa listasijalle kaksitoista. Myös Petula Clark (1969) ja Elvis Costello (1991) ovat tehneet siitä oman version. Suomenkielisen version "Mies" levytti vuonna 1989 Clifters-yhtye. Tekstin oli kirjoittanut Jaana Rinne.

Lähteet
-------

1. 1 2 3  Chart Stats - The Kinks - Days chartstats.com. Viitattu 4.4.2012.  (englanniksi)
2. 1 2  The Kinks Allmusic Allmusic. Viitattu 4.4.2012.  (englanniksi)
3. 1 2  U.S. Chart Positions kindakinks.net. Viitattu 4.4.2012.  (englanniksi)
4. ↑  The Kinks: *The Singles Collection* -albumin kansilehti (Sanctuary SMRCD024)
5. 1 2 3  The Kinks: *Picture Book* -boksin kirjanen, kirjoittanut Peter Doggett
6. 1 2 3  Days/She's Got Everything (UK) kindakinks.net. Viitattu 4.4.2012.  (englanniksi)
7. 1 2 3  U.K. Chart Positions kindakinks.net. Viitattu 4.4.2012.  (englanniksi)
8. ↑  Days/She's Got Everything (USA) kindakinks.net. Viitattu 4.4.2012.  (englanniksi)
9. 1 2  dutchcharts.nl - The Kinks - Days dutccharts.nl. Viitattu 4.4.2012.  (hollanniksi)
10. 1 2  New Zealand Chart Positions kindakinks.net. Viitattu 4.4.2012.  (englanniksi)
11. 1 2  The Irish Charts - All there is to know (Hakusanalla *The Kinks*) irishcharts.ie. Viitattu 5.4.2012.  (englanniksi)
12. 1 2  Belgium Chart Positions kindakinks.net. Viitattu 4.4.2012.  (englanniksi)
13. 1 2  Charts-Surfer: Songsearch (Hakusanalla *Days*) charts-surfer.de. Viitattu 4.4.2012.  (englanniksi)
14. ↑  Days kindakinks.net. Viitattu 5.4.2012.  (englanniksi)
15. ↑  The Kinks Are The Village Green Preservation Society (UK) kindakinks.net. Viitattu 5.4.2012.  (englanniksi)
16. ↑  The Kinks Are The Village Green Preservation Society (Sweden/Norway) kindakinks.net. Viitattu 5.4.2012.  (englanniksi)
17. ↑  Chart Stats - Kirsty MacColl - Days chartstats.com. Viitattu 5.4.2012.  (englanniksi)
18. ↑  List of Kinks Covers kindakinks.net. Viitattu 5.4.2012.  (englanniksi)
19. ↑  Äänitearkisto Äänitearkisto. Viitattu 5.4.2012.